ຄິວບາ ຍິນດີນຳ ການລຶບຊື່ຕົນ ອອກຈາກບັນຊີປະເທດ ສະໜັບສະໜຸນ ພວກການກໍ່ການຮ້າຍ
ການທີ່ຄິວບາ ໄດ້ຖືກຖອນຊື່ ອອກຈາກບັນຊີ ລັດທີ່ສະໜັບສະໜຸນ ການກໍ່ການຮ້າຍ ຂອງ ສຫລ ແລ້ວນັ້ນ ອາດຊ່ອຍຮັບປະກັນ ໃຫ້ປະເທດ ໄດ້ຮັບການລົງທຶນໃໝ່ຕ່າງໆ.
ຄິວບາ ຍ້ອງຍໍການຕັດສິນໃຈ ຂອງປະທານາທິບໍດີສະຫະລັດ ທ່ານ ບາຣັກ ໂອບາມາ ທີ່ຈະຖອນຊື່ ປະເທດເກາະດອນ ໃນເຂດ ທະເລ Caribbean ອອກຈາກ ບັນຊີປະເທດທີ່ສະໜັບສະໜຸນ ການກໍ່ການຮ້າຍ ຂອງວໍຊິງຕັນ ທ່ານນາງ Josefina Vidal ຫົວໜ້ານັກການທູດ ທີ່ຮັບຜິດຊອບ ກ່ຽວກັບກິດຈະການສະຫະລັດ ຂອງ Havana ໄດ້ອອກຖະແຫລງ ການສະບັບນຶ່ງ ໃນວັນອັງຄານວານນີ້ ສະແດງຍິນດີນຳ ທ່ານ ໂອບາມ ໄດ້ແຈ້ງໃຫ້ລັດຖະສະພາຊາບ ກ່ຽວກັບການຕັດສິນໃຈ ໃນຕອນເຊົ້າຂອງ ມື້ດຽວກັນນັ້ນ ຫຼັງຈາກທີ່ກະຊວງການຕ່າງປະເທດ ສະລຸບການທົບທວນຄືນ ທີ່ວ່າ ຄິວບາ ໃນໄລຍະ 6 ເດືອນຜ່ານມາ ແລະ ໄດ້ໃຫ້ຄຳໝັ້ນສັນຍາຕໍ່ສະຫະລັດວ່າ ຕົນບໍ່ມີຈຸດປະສົງທີ່ຈະທຳດັ່ງນັ້ນ ໃນອະນາຄົດ ລັດຖະສະພາ ມີເວລາ 45 ມື້ ທີ່ຈະລົບລ້າງການຕັດສິນໃຈ ຂອງປະທານາ ທິບໍດີ ໂດຍຜ່ານການລົງມະຕິຮ່ວມ ຊຶ່ງການເຄື່ອນໄຫວນີ້ ເປັນທີ່ແນ່ນອນວ່າ ທ່ານ ໂອບາມາ ຈະໃຊ້ສິດຢັບຢັ້ງ ສະຫະລັດ ໄດ້ນຳຈັດເອົາຊື່ຄິວບາ ເຂົ້າໃນບັນຊີປະເທດ ທີ່ສະໜັບສະໜຸນການກໍ່ການຮ້າຍ ເປັນຄັ້ງທຳອິດ ເມື່ອປີ 1982 ເພາະການສະໜັບສະໜຸນຂອງປະເທດເກາະ ຕໍ່ພວກກຸ່ມແບ່ງແຍກດິນແດນ ຝ່າຍຊ້າຍ ເຊັ່ນກຸ່ມ FARC ໃນ Columbia ແລະກຸ່ມ ETA ຊຶ່ງເປັນກຸ່ມ ປະກອບອາວຸດຊາວ Basque ໃນ Spain ແຕ່ດຽວນີ້ Havana ແມ່ນສະໜັບສະໜຸນ ການເຈລະຈາສັນຕິພາບ ລະຫວ່າງ ກຸ່ມ FARC ແລະ ລັດຖະບານໂຄລອມເບຍ ແລະ ຕົນໄດ້ເອົາໂຕອອກຫ່າງຈາກ ກຸ່ມ ETA ແລ້ວ